projecte-aina/catalan_government_crawling huggingface dataset:
L'Escola Agrària de Tàrrega som una escola pública que pertany al Departament d'Agricultura, Ramaderia, Pesca i Alimentació.
Som a la capital de l'Urgell, Tàrrega és una ciutat integrada en un ambient natural i tranquil, ben comunicada i disposa d'un ampli catàleg de serveis culturals, esportius i d'oci.
La nostra experiència en el camp de la formació ve avalada pels més de 35 anys d'impartir ensenyaments de formació professional inicial i també de formació contínua, adreçats als sectors agropecuari i agroalimentari.
La nostra implicació amb les actuacions que desenvolupem es centren en els principis de sostenibilitat, Bioeconomia, Agricultura i ramaderia professional, digitalització i agricultura 4.0 i també la gestió empresarial.
Pensem que ens hem de centrar en la formació cap als professionals i treballadors agraris, també cap a la jove pagesia.
Hem de treballar temes de maquinària, regs i cultius extensius, hem de reforçar la formació en gestió empresarial i ens cal ser presents en la indústria alimentària i la ramaderia.
Tot plegat amb i hem de promoure que els joves es formin com a Nova pagesia que ha de tirar en l'agricultura.
La nostra escola treballa en la formació agrària amb el programa que identifiquem con a Nova Pagesia.
Aquest programa està format per l'oferta del Cicle formatiu de grau mitjà de producció agropecuària (CFGM PA) en modalitat semipresencial, el qual es pot cursar totalment o de forma parcial, segons la conveniència de l'alumne i també composen el programa tots els cursos tècnics i de gestió agrària necessaris per a assolir la formació necessària per a sol·licitar els ajuts de jove agricultor.
Ja estem treballant en l'oferta del CFGM PA a distància que es podrà cursar de manera completa en tres cursos escolars.
Disposem de finca, maquinària agrícola, laboratoris, equips de reg, planta de compostatge i d'altres recursos necessaris per realitzar les pràctiques.
Tenim una llarga experiència en aspectes com les pràctiques en empreses, les visites tècniques i la borsa de treball, de manera que busquem la millor situació formativa i laboral per a cada alumne.
Quant a la formació contínua oferim tot un seguit de cursos de durada variable per completar la formació dels professionals del camp agropecuari i del sector agroalimentari.
L'oferta la realitzem de forma presencial, semipresencial i també mitjançant cursos a distància que s'ofereixen a través de la xarxa.
Som la seu de l'Oficina del Regant del DARP, la qual cosa vol dir que estem participant de forma intensa en temes relacionats amb el reg, sigui per mitjà de la formació en reg, sigui per mitjà de l'organització i coordinació d'actuacions de transferència tecnològica vinculades al reg.
A l'escola també gestionem l'eina de recomanació de reg que podeu trobar al portal RuralCat.
Disposem d'una finca agrícola de quatre hectàrees, que es dedica a les pràctiques de producció agrícola i mecanització.
Majoritàriament s'hi conrea el cereal, però també oleaginoses i lleguminoses.
Es disposa d'una zona de microparcel·les d'assaig de diferents cultius i gespes gestionada pels propis alumnes.
Destinats a les pràctiques de producció i cultiu de plantes tant forestals com hortícoles i ornamentals.
Consta d'un petit ramat d'ovelles amb el que els alumnes realitzen les pràctiques de maneig, reproducció i producció de xais i maneig higienico-sanitari del ramat.
La resta de les activitats d'aprenentatge de la producció de bestiar es realitza mitjançant convenis de col·laboració amb explotacions ramaderes ubicades generalment a la comarca i a les comarques limítrofes.
L'escola disposa de 4 aules totalment equipades on s'imparteixen les classes teòriques dels diferents mòduls..
L'escola també disposa d'una aula d'informàtica que els alumnes poden utilitzar fora de l'horari de classes.
Equipat per a la realització de les pràctiques de mecanització i instal·lacions que es consideren bàsiques per al funcionament de l'explotació.
L'Escola disposa de maquinària agrícola per les pràctiques a la finca i també maquinària forestal per als aprofitaments fustaners al bosc
Sala amb capacitat per 90 persones on es pot reunir tot l'alumnat de l'escola per rebre conferències, realitzar col·loquis o tractar temes d'interès comú.
Equipada amb bibliografia tècnica de temes agraris, ramaders, forestals, de producció de planta, jardineria, restauració de paisatge, fauna cinegètica i piscícola.
D'aquests mateixos temes també es reben periòdicament revistes i diverses publicacions d'actualitat.
L'Escola Agrària del Solsonès és un centre públic del Departament d'Agricultura, Ramaderia, Pesca i Alimentació de la Generalitat de Catalunya.
A l'Escola Agrària del Solsonès s'imparteix formació per al sector rural: agricultura, ramaderia i forestal.
La seva ubicació, al Prepirineu central, permet una relació directa amb l'entorn on hi trobem extensos boscos i explotacions agrícoles i ramaderes.
L'Escola està en contacte amb els exalumnes a través d'Internet per fer-los arribar les ofertes laborals que ens arriben i informar-los de cursos i altres activitats que poden ser del seu interès.
Per a l'escola la qualitat és la part fonamental i prioritària de la seva filosofia i estratègia.
L'actuació de l'escola, d'acord amb el projecte educatiu del centre, està dirigida a:
El compromís amb la qualitat afecta tota l'organització, i la millora contínua és una responsabilitat de tot l'equip professional del centre.
L'equip directiu vetlla perquè la política de qualitat sigui compresa dins l'organització i d'aquesta manera s'assoleixen els objectius de la qualitat.
Aquests objectius s'aniran revisant de forma continuada igual que la política de qualitat per tal d'anar-se adaptant a noves situacions.
L'escola es compromet a complir els requisits legals i reglamentaris del Departament d'Agricultura, Ramaderia, Pesca i Alimentació, i del Departament d'Ensenyament.
Missió: La nostra missió consisteix en contribuir a la qualificació professional de les persones que volen desenvolupar o desenvolupen la seva activitat en el sector rural, agrari i forestal, mitjançant una formació integral que els faciliti la inserció en el món laboral i els capaciti per continuar formant-se i afrontar amb competitivitat la seva tasca com a professionals d'aquest sector.
Aquest projecte de formació es fonamenta en la integració dels àmbits de la formació inicial, de la formació contínua i de la transferència tecnològica, sota directrius i criteris d'innovació i de qualitat i millora contínua.
Visió: Volem ser un centre integrat de formació i transferència tecnològica, especialitzat en agricultura i ramaderia extensives, gestió del medi natural i paisatgisme, connectat amb l'entorn i de referència per al sector agroforestal de Catalunya.
Volem ser un centre on puguem gaudir d'un entorn de treball agradable, participatiu i motivador, i on l'equip humà s'impliqui en els projectes i el funcionament del centre.
Per aquest any, en l'àmbit eqüestre, es poden fer mòduls formatius i jornades tècniques
L'Escola Agrària del Pirineu continua amb la seva oferta de mòduls eqüestres estructurats en unitats de competència.
Formació pròpia de les qualificacions professionals del Catàleg de l'Institut Nacional de Qualificacions Professionals (INCUAL) i de l'Institut Català de les Qualificacions Professionals (ICQP) i que s'adreça a persones relacionades amb el món rural, com ara:
La direcció de l'EA del Pirineu es reserva el dret a modificar la realització dels cursos, mòduls i jornades tècniques programats.
Situació, cursos, cicles formatius...
Maneig dels equins durant la seva reproducció i recria
Ferrament ortopèdic i correctiu en equins
Aquests mòduls pertanyen a les qualificacions professionals de:
Les jornades estan incloses en el Pla Anual de Transferència Tecnològica (PATT).
Per fer la inscripció o demanar més informació us podeu adreçar a l'Escola Agrària de Pirineu, per telèfon 973 352 358, fax 973 354 413 o correu electrònic [EMAIL]
L'EA del Pirineu és una de les 14 escoles que el Servei de Formació Agrària del Departament d'Agricultura, Pesca i Alimentació de la Generalitat de Catalunya té repartides pel territori.
Situada al poble de Bellestar, en el terme municipal de Montferrer-Castellbò, a la comarca de l'Alt Urgell.
L'Escola va néixer amb una clara vocació d'integrar-se en el medi pirinenc.
Els eixos principals d'actuació són els sistemes agroforestals de muntanya, l'eqüestre i la formatgeria.
L'escola en els seus inicis havia disposat d'una explotació ramadera de vacum de llet, la qual va tancar la primavera del 2017.
Actualment té una explotació d'equí de sella i un centre de testage de races autòctones que acull mascles de la raça bruna dels Pirineus.
A més a més una superfície cultivable de 5,5 hectàrees.
Al trobar-se ubicada en una de les comarques amb major superfície forestal de Catalunya, l'Alt Urgell, i degut la proximitat amb el Parc Natural del Cadí-Moixeró i el Parc Natural de l'Alt Pirineu l'escola és clau per reforçar i optimitzar els punts d'unió referents a la formació forestal.
En el centre s'imparteixen ensenyaments de formació professional específica, incorporació de joves, cursos de formació contínua i jornades de transferència tecnològica.
Oferint-se en l'actualitat 2 cicles formatius de grau mitjà.
Activitats eqüestres i Aprofitament i conservació del medi natural
Per a l'actualització dels coneixements dels professionals, oferim tot un seguit de cursos i jornades, de durada variable, tant de forma presencial com a distància, dels quals trobareu informació acurada al portal Rural Cat.
Aules amb mitjans audiovisuals per a la impartició de cursos i la realització de jornades.
Sala d'actes equipada amb mitjans audiovisuals.
Aula d'informàtica que dóna suport als cursos a distància (modalitat Internet) acollint els alumnes que volen realitzar una sessió inicial per conèixer l'entorn virtual del curs.
Biblioteca: uns 3000 llibres tècnics (fructicultura, horticultura, floricultura, agrotecnologia, ramaderia, maquinària, gestió de l'empresa agrària, medi ambient, silvicultura, etc.) composen la biblioteca de l'Escola.
Taller de maquinària agrícola equipat amb màquines i ormeigs necessaris tant per al manteniment de la finca com per realitzar les sessions presencials dels cursos de formació contínua (regulació d'equips de tractaments fitosanitaris).
Mas Bové és una escola pública del Departament d'Agricultura situada al terme municipal de Constantí (Tarragonès).
La nostra missió consisteix en garantir la qualificació professional de les persones que volen desenvolupar o desenvolupen la seva activitat en el sector agroalimentari, mitjançant una formació que els faciliti la inserció en el món laboral i els capaciti per afrontar amb competitivitat la seva tasca com a professionals d'aquest sector.
Aquest projecte de formació es fonamenta en la integració dels àmbits de la formació contínua (presencial, semipresencial i a distància), i de la transferència tecnològica.
Can Poc Oli és la finca de l'Escola Agrària de Manresa, cedida per l'Ajuntament, des dels anys 80.
Te 4,5 ha de superfície i es troba a uns 3 km al sud de la ciutat, formant part de l'Anella verda de Manresa.
L'ocupació majoritària correspon als cultius: extensius, horta, vinya i l'hivernacle.
També hi ha l'espai d'aules, tallers, magatzems i oficines.
S'hi produeix de forma ecològica i des dels inicis ha estat inscrita al Consejo regulador de la agricultura ecològica, primer, i al CCPAE actualment.
Es rega amb aigües pluvials i de pou.
Vol compatibilitzar les funcions formativa, experimental i divulgativa.
L'alumnat del cicle formatiu de Producció agroecològica i de formació contínua hi desenvolupa les pràctiques.
Anualment s'hi realitzen experiències de camp, com a activitats continuades del PATT o amb acords amb centres universitaris.
També disposa d'un espai reservat al projecte Esporus de l'era, centre de conservació de la biodiversitat cultivada.
S'hi poden observar diferents sistemes d'energia solar fotovoltaica, tèrmica, eòlica, un assecador solar, el mur d'inèrcia tèrmica o murs ventilats.
Una de les parcel·les es destina a mostrar diferents equipaments d'energies renovables.
També ofereix alguns exemples de bioconstrucció, com el cobert de canya (pangolí), la caseta de fang, el llenyer fet amb encaixos de fusta o la barraca i els murs de pedra seca.
Hi ha dos itineraris divulgatius per descobrir els secrets de les energies renovables (itinerari taronja) i l'agroecologia (itinerari verd) amb plafons i tòtems interactius repartits al llarg de la finca.
Disposa de les instal·lacions i els tractors i maquinària adients per realitzar les pràctiques del cicle formatiu i la formació contínua.
El 2016 es va redactar el Projecte de Can Poc Oli, una proposta a 10 anys vista perquè la finca esdevingui un model quan a fertilitat, harmonia i sostenibilitat agrària, amb actuacions que siguin econòmicament viables, ecològicament correctes i socialment responsables.
A la mateixa finca de pràctiques, l'Escola té dos tallers, on es fan pràctiques de motors, soldadures, electricitat, reparacions de maquinària i d'instal·lacions fotovoltaiques i de tèrmica solar.
A les instal·lacions de la zona universitària hi ha un laboratori on es realitzen pràctiques de cuina, conserves, transformacions agroalimentàries, analítica d'aliments i sòls, fitopatologia, etc. A la finca de Can Poc Oli també hi ha una cuina-taller on desenvolupar aquest tipus d'activitats.
Comptem amb una aula amb 22 ordinadors amb connexió a internet, a disposició de l'alumnat, on es realitzen algunes de les classes del cicle formatiu.
El fons bibliogràfic de l'Escola Agrària de Manresa es troba dipositat a la BCUM, la Biblioteca del Campus Universitari de Manresa, amb seu a l'edifici de l'antic escorxador, juntament amb fons de la UPC, la FUB i la Universitat Oberta de Catalunya.
L'alumnat de l'escola té accés a tot el catàleg de la BCUM i els serveis que ofereix.
L'Escola Agrària de Manresa és un centre públic oficial depenent de la xarxa d'escoles del Servei de Formació Agrària del Departament d'Agricultura, Ramaderia, Pesca i Alimentació de la Generalitat de Catalunya.
Oferim un ensenyament personalitzat, amb limitació del nombre d'alumnes.
Treballem per assolir un ensenyament de qualitat, repte en el qual ens avalen gairebé 50 anys de dedicació, sempre en l'àmbit rural.
L'Escola s'ha especialitzat en els ensenyaments de producció agrària ecològica i les energies renovables.
L'Escola és un centre, de gran ressò portes enfora, que es nodreix de la iniciativa del professorat, la vitalitat dels col·laboradors i l'intercanvi amb els productors.
És un punt de referència per al Sector de la Producció Agrària Ecològica en l'àmbit estatal.
Es troba situada a Gandesa, capital de la comarca de la Terra Alta, i disposa d'unes modernes instal·lacions (Laboratori, Celler, Molí oli, Cerveseria, Sala envelliment, Finca, Aules, Biblioteca, Sala d'actes, Sala de tast Aula informàtica, etc.)
Aula destinada a les pràctiques d'elaboració de vins, dotada de modernes instal·lacions, on s'apliquen tant les tècniques tradicionals, com les més avançades tècniques.
Els alumnes disposen de petits depòsits i l'equipament del celler per elaborar el seu propi producte, dintre de l'assignatura de Projecte de Síntesi.
Tractament amb neu carbònica per a vins rosats
Ou de formigó per envelliment sense fusta
Aula destinada a les pràctiques d'elaboració d'olis, dotada amb un molí de 2 fases de darrera generació, així com els equipaments per netejar de fulles i restes a les olives
Aquest moli també s'utilitza pels alumnes pels seus Projectes de Síntesi referents a l'oli
El centre disposa d'una sala d'actes de 80 places, per la realització de xerrades, conferències, reunions, etc
L'anàlisi sensorial és una de les assignatures troncals del Cicle, en aquesta moderna aula, disposem dels equipaments per fer els tastos dels vins, olis, cerveses, licors, etc., sempre seguin els criteris i normes del tast amb menors d'edat.
Disposem de 12 llocs individuals pel tast de concurs o qualificació
La biblioteca es converteix amb aula auxiliar en cas de treballs en grup, també hi ha un ordinador per fer treballs fora d'hores
Aula d'informàtica renovada el 2018, consta de 14 ordinadors amb connexió de fibra i impressora en xarxa, a disponibilitat dels professors i alumnes a les assignatures que ho requereixen, i pels alumnes a l'hora de fer els seus treballs
Eina imprescindible per les analítiques, realitzem la totalitat dels anàlisis dels vins i dels olis, també s'utilitza per fer els cupatges
Nova instal·lació disponible a partir d'aquest nou curs, equipament que ens permetrà fer elaboracions de tot tipus de cervesa.
Sala climatitzada, per la conservació i envelliment del vi.
L'Escola disposa d'una finca de 2 hectàrees on els alumnes realitzen les pràctiques agropecuàries.
Està distribuïda amb una zona d'oliveres i la zona de vinya, on hi ha una colecció de peus i varietats, prioritzant les varietats autòctones per poder fer microvinificacions.
De la finca surt la matèria primera per elaborar els vins i els olis que es produexen a l'escola, tambè s'utilitza com a cam experimental (Taula de la sequera, sensors humitat, varietats autòctones, sistemes de poda, jornades PATT, etc)
Tota la producció de la finca esta emparada pr la DOP Oli de la Terra Alta i la DO Terra Alta seguint els criteris i condicions del CCPAE
Preparació per plantació de vinya
L'Escola Agrària de Gandesa forma part de la xarxa d'escoles del Departament, depenents del Servei de Formació Agrària.
Va obrir les seves portes el curs escolar 1973-74 i de manera ininterrompuda, ha impartit formació reglada i continua al món agrari.
Des dels seus inicis l'Escola ha esta fortament relacionada amb el món de la vinya i el vi, sense deixar de banda l'olivera i l'ametller, conreus típics de la comarca.
Actualment oferim formació reglada amb titulació oficial, que es pot acollir als ajuts del Departament d'Educació.
Tot i que no es disposa de servei de residència, l'Escola gestiona l'allotjament dels estudiants en establiments privats.
A l'Escola funciona una base de dades permanent, que arriba als ex-alumnes i pagesos en general, per tal d'informar-los de les ofertes laborals i del programa de formació continua que ofereix l'Escola, a més de l'oferta general del Departament, tant presencial com a distància.
Si estàs interessat en rebre una bona formació integral i tècnica, sobre tot relacionada amb el món del vi i el oli, no ho dubtis, aquesta és la teva escola.
L'Escola Agrària de l'Empordà disposa de les següents instal·lacions per a la impartició del CFGS de Processos i Qualitat a la Indústria Alimentària.
Laboratori equipat amb els equips i material necessari per a l'anàlisi microbiològic d'aliments, amb estufes de cultiu, bunsens, microscopis etc.
Laboratori equipat amb els equips i material necessari per a l'anàlisi de composició d'aliments, com Kjeldahl, centrífuga, Soxhlet, pHmetres etc.
Espai per a la realització de pràctiques i l'elaboració d'aliments, dotat dels serveis necessaris, i amb maquinària a escala de planta pilot com pasteuritzador, autoclau, picadora, amassadora, embotidora, talla verdures, cúters, assecador d'embotits etc.
Cuina industrial equipada per a les elaboracions alimentàries
Espai polivalent amb bibliografia sobre la indústria alimentària i el món agrorural, connexió internet via wifi i espai per al treball i l'estudi.
L'Escola Agrària de l'Empordà comparteix finca amb el centre IRTA-Tecnologia dels Aliments, i a través d'un conveni signat per les dues entitats, s'utilitza per a la formació les plantes pilot de IRTA d'elaboració de productes carnis i la planta d'elaboració de formatges.
L'EA de l'Empordà es troba al municipi de Monells, al Baix Empordà, enmig d'un entorn rural ubicat dins del Campus Agroalimentari de Girona, juntament amb l'IRTA, i forma part de la xarxa d'escoles del Servei de Formació Agrària del Departament d'Agricultura, Ramaderia, Pesca i Alimentació.
L'especialitat del centre és la formació dirigida a la indústria alimentària, tant pel que fa a la formació contínua com a la reglada.
Pel que fa a la formació reglada, l'escola va iniciar la formació en el sector alimentari el 1999 amb el Cicle Formatiu de Grau Mig de Carnisseria, al que posteriorment es va afegir el Cicle Formatiu de Grau Superior de Processos i Qualitat en Indústries Alimentàries, actualment en format DUAL, únic a la província de Girona.
El CFGS consta de 1.300 hores lectives al centre educatiu i 1000 hores formatives a l'empresa a través d'una beca o contracte d'aprenentatge.
Pel que fa a la formació contínua, l'Escola té dos àmbits de formació: Per una banda, la formació i serveis al sector agroalimentari, en què el centre ofereix cursos, en col·laboració amb l'Escola Agrària de Tàrrega i l'Escola Agrària de Mas Bové, emmarcats dins el "Pla Estratègic de Formació Agroalimentària" del DARP.
També s'ofereix formació exclusiva pels carnissers de Catalunya de sis mesos durant dos anys, juntament amb la Fundació d'Oficis de la Carn.
Els últims anys, l'Escola ha potenciat molt la formació per a petits productors i transformadors agroalimentaris, i als productors agraris que es volen iniciar en la transformació del producte fent ús dels obradors de l'escola.
D'altra banda, l'escola ofereix formació i serveis al sector agrari en general, a través de formació contínua en l'àmbit de la vinya, l'olivera, els cereals, l'horta, la producció agrària ecològica, a més dels d'obligat compliment, tutorització per la incorporació de joves al sector agrari de la província de Girona, col·laboració en la Formació a Distància del Servei de Formació Agrària i la validació de cursos d'altres entitats.
A més, l'Escola està certificada amb el sistema de gestió de la qualitat ISO 9001-2015.
L'escola disposa d'una finca que té una part regada pel Canal d'Urgell i una altra en secà, que es regarà en un futur pel Canal Segarra Garrigues.
En aquesta, així com a les de diferents explotacions col·laboradores, els alumnes realitzen totes les operacions necessàries per a la sembra i el conreu de tota mena de cultius extensius i hortícoles, oliveres, ametllers i fruiters.
L'Institut de Recerca i Tecnologia Agraria (IRTA) disposa de plantacions experimentals de fruits secs, principalment d'ametller, així com també de pomera ecològica.
Pel que fa a la ramaderia, els alumnes realitzen pràctiques en diverses granges col·laboradores de porcs, vedells, vaques de llet, ovelles, cabres i altres espècies, en funció de l'orientació productiva de les seves explotacions.
L'Escola disposa dels tractors i tota la maquinària per al cultiu, embassament i sistema de reg per aspersió i localitzat, taller mecànic i dos hivernacles, un per producció de planta i un altre per horticultura forçada.
A part de tot l'equipament docent: aules, laboratoris, aula d'informàtica, sala d'actes, etc.
L'EA ofereix serveix de residència amb capacitat per a 19 places ubicada dins de les seves pròpies iinstal·lacions, i de serveis de cuina i menjador propis, així com instal·lacions per a la pràctica esportiva i d'esbarjo dels alumnes interns
L'Escola Agrària de les Borges Blanques és un centre amb més de 20 anys d'experiència en el camp de la formació i capacitació agràries i juntament amb les altres 14 escoles que depenen del Departament d'Agricultura, està gestionada pel Servei de Formació Agrària.
L'escola imparteix el Cicle formatiu de Grau Mitjà en Producció agropecuària (perfil professional de producció agrícola) per a alumnes que hagin superat l'ESO o la prova d'accés a cicles formatius.
L'escola també organitza cursos i jornades de transferència tecnològica per a professionals del món agrari i participa en els cursos de gestió agrària a distància a través del portal RuralCat.
Està ubicada a les afores de les Borges Blanques, al bell mig d'una explotació de 9 hectàrees ubicada a la partida de les Verdunes.
Es troba molt a prop de la sortida de l'autopista AP2, i l'accés és per la carretera de Castelldans a l'altura del polígon industrial de les Verdunes.
Per accedir-hi amb vehicle particular es pot utilitzar el següent esquema de situació: